જો તમે પણ પીસી પર કામ કરતા હો તો તમારું મોનિટર જૂના ડબ્બા જેવું સીઆરટી (કેથોડ રે ટ્યૂબવાળું) મોનિટર હશે અથવા લિક્વિડ ક્રિસ્ટલ ડિસ્પ્લે ધરાવતો, એલસીડી ફ્લેટ સ્ક્રીન હશે. આ ફ્લેટ સ્ક્રીન ઓછી જગ્યા રોકે, સ્ટાઇલિશ છે, વધુ પહોળાઈ ધરાવે છે, વજનમાં હળવા છે, એ બધા ફાયદા ખરા, પણ તેમાં એક ખાસ પ્રકારની ખામી છે. આ સ્ક્રીન પર અક્ષરો સ્પષ્ટ ન દેખાય એવું બની શકે છે. આ તકલીફ ફ્લેટ સ્ક્રીનવાળા મોનિટર અને લેપટોપ બંનેમાં હોઈ શકે છે, કારણ કે બંનેની ડિસ્પ્લે ટેક્નોલોજી એક જ છે.